આ પ્રસંગે અતિથિ વિશેષ સોમાભાઈ મોદીએ જણાવેલ કે પ્રધાનમંત્રીશ્રીના આચરણમાંથી પ્રેરણા લઈ દેશના દરેક નાગરિકને પોતાના સ્વાસ્થ પ્રત્યેજાગૃતથવું જોઈએ. મહેસાણા જીલ્લાના કલેકટર એચ.કે.પટેલે યુનિવર્સીટીના પ્રેસિડેન્ટ પ્રકાશભાઈ પટેલની આ પહેલને બિરદાવી હતી અને આ પ્રકારના ફિટનેસ પાર્ક ગુજરાત રાજ્ય તેમજ દેશમાં પણ બને તે માટે આહવાન કરવામાં આવ્યું હતું. યુનિવર્સિટીના પ્રેસિડેન્ટ પ્રકાશભાઈ પટેલે જણાવેલ કે આ પ્રકારનો સૌ પ્રથમ ફિટનેસ પાર્ક સાંકળચંદ પટેલ યુનિવર્સીટી ખાતે ફક્ત પ દિવસમાં તૈયાર કરી વિશ્વ યોગ દિવસે ભારત દેશના ગૌરવવંતા વડાપ્રધાન નરેન્દ્રભાઈ મોદીને સમર્પિતકરવાનો શ્રેય સર્વ પ્રથમ સાંકળચંદ પટેલ યુનિવર્સિટીને મળેલ છે. તે બદલગૌરવની લાગણી વ્યક્ત કરીછે. યુવાનો મોદી સાહેબમાંથી પ્રેરણા લઈ સ્વાસ્થ પ્રત્યે જાગૃત થાય તેમજ દેશના નાગરિકોને જાગૃત કરે, વધુમાં તેઓએ વિસનગર તેમજ મહેસાણા જીલ્લાના તમામ નાગરિકોને આ ફિટનેસ પાર્કનો વિના મુલ્યે લાભ લેવા જણાવેલ હતું. આ ફિટનેસ પાર્કથી યુનિવર્સિટીમાં આવેલ નૂતન કોલેજ ઓફ ફિઝીયોથેરાપીમાં આવતા દર્દીઓને પણ તેનો લાભ મળી રહેશે. આ સમગ્ર કાર્યકમનું સફળ આયોજન યુનિવર્સીટીના પ્રોવોસ્ટશ્રીપ્રો.(ડૉ.) વી.કે.શ્રીવાસ્તવના માર્ગદર્શન હેઠળ કરવામાં આવ્યું હતું.